पोल टूटा तो बच्चा घायल, बिजली आई तो घर के उपकरण जल गए
भास्कर संवाददाता| नरसिंहगढ़
अस्पताल मार्ग पर बहेडे वाली दरगाह के सामने मंगलवार शाम को बिजली का पोल टूटने से एक 14 साल का बच्चा घायल हो गया। घायल रोहित कुशवाह को पैर में गंभीर चोट आई है। उसे भोपाल रेफर किया गया। हादसा तब हुआ जब बिजली कंपनी के कर्मचारी बिजली के पुराने लोहे के पोल को हटाकर नया सीमेंट का पोल लगा रहे थे। पोल रस्सी का झटका नहीं सह पाया और बीच में से टूट गया। उसी दौरान रोहित घर के गेहूं पिसवाने चक्की जा रहा था। पोल का एक हिस्सा उसके पैर से टकराने से वह घायल हो गया। घटना के बाद बिजली कंपनी के कर्मचारी मौके से भाग गए। परिजन रोहित को इलाज के लिए अस्पताल लेकर पहुंचे।
शहर में बिजली की सप्लाई व्यवस्था को दुरुस्त करने इसी साल मई में बिजली कंपनी ने बिजली के पोल, सप्लाई लाइन बदलने और केबलायजेशन का काम शुरू किया था, जो शुरू से ही विवादों में रहा है। नागरिक लगातार पाेल की घटिया क्वालिटी और काम के तरीके को लेकर बिजली कंपनी और प्रशासन से शिकायत करते रहे हैं। लंबे समय से लोग आशंका जता रहे थे कि पोल कभी भी टूट सकते हैं और इसकी वजह से बड़े हादसे होने की आशंका है।
मोहल्ले के लोगों ने पैसे देकर किया इलाज का इंतजाम
बिजली के पोल की चपेट में आने से घायल हुए बच्चे के परिवार की आर्थिक स्थिति बेहद कमजोर है। भोपाल जाते समय आसपास के लोगों ने उनके लिए रुपयों का इंतजाम किया।
केवल एक पतले तार पर टिका है पूरा पाेल
बिजली के नए पोल बेहद घटिया हैं। इनके अंदर केवल एक पतला तार लगाया हुआ है। भविष्य में भी लाइन दुरुस्त करने के लिए जब लाइनमैन इन पोल पर चढ़ेंगे तो उनके भी दुर्घटनाग्रस्त होने की आशंका है।
प्रोजेक्ट का नाम: एडीवी प्रोजेक्ट
लागत: 5.50 करोड़।
उद्देश्य: बिजली की सप्लाई व्यवस्था का आधुनिकीकरण और उसे सुधारना। (बिजली कंपनी कार्यालय, नरसिंहगढ़ से मिली जानकारी के मुताबिक।)
शहर में बिजली की सप्लाई को सुधारने के लिए एडीवी प्रोजेक्ट के तहत जो काम चल रहा है, उसमें हमारा सीधा दखल नहीं है। इसके नोडल अधिकारी राजगढ़ में हैं। हमारा काम केवल रोजाना प्रोजेक्ट के कर्मचारियों के लिए संबंधित क्षेत्र में लाइट काटने के लिए परमिट देना और प्राथमिकता के आधार पर क्षेत्रों का चयन कर वहां काम शुरू करवाने का है। लक्ष्मण स्वरूप गोयल, जेई मप्र मध्यक्षेत्र विद्युत वितरण कंपनी कार्यालय नरसिंहगढ़।
क्षतिग्रस्त हुआ सीमेंट का बिजली पोल। इनसेट में बिजली का पोल गिरने से घायल हुआ बच्चा अपनी मां की गोद में रोता हुआ।
करन चाकरे, नोडल अधिकारी एडीवी प्रोजेक्ट राजगढ़।
शहर में लगाए जा रहे बिजली के पोल के गड्ढों में पर्याप्त और क्वालिटी का मटेरियल क्यों नहीं भरा जा रहा है।
हमने निरीक्षण किया है। कुछ ही गड्ढों में यह समस्या पाई गई है। कर्मचारियों को निर्देश दिए हैं कि वे उन गड्ढों में ठीक से मटेरियल भरें। बाकी गड्ढों में बढ़िया मटेरियल डाला गया है।
पोल की क्वालिटी काफी घटिया है। लोग इसकी शिकायत शुरू से करते आ रहे हैं।
पोल की क्वालिटी का जिम्मा हमारे वरिष्ठों का है। सभी पोल को भोपाल से ही वेरिफाई कर भेजा जा रहा है। हमारा काम केवल उन्हें लगवाने का है।
काम की मानीटरिंग क्यों नहीं की जा रही है।
2 दिनों से मैं मीटिंग में हूं। उसके पहले मानीटरिंग की थी। अब वापस करेंगे।
hin_Deva san_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva